wannaphong/clean_thaiwikipedia huggingface dataset:
# คำมั่น
คำมั่น  หมายถึง การแสดงเจตนาฝ่ายเดียวของผู้ให้คำมั่น ที่มีผลผูกพันผู้ให้คำมั่นเมื่อมีผู้แสดงเจตนารับรู้ที่สอดคล้องกับคำมั่น อันเป็นความผูกพันก่อนเกิดสัญญาที่มุ่งประสงค์จะทำระหว่างกัน เช่น คำมั่นว่าจะซื้อหรือขาย

คำมั่นไม่จำเป็นต้องมีการเสนอให้มีการตกลงทำสัญญาเสมอไป อาจมีผู้แสดงเจตนารับรู้ที่สอดคล้องกับคำมั่นหรือไม่มีผู้แสดงเจตนารับรู้ ก็นับว่าเป็นคำมั่นได้ เช่น คำมั่นว่าจะให้รางวัล
# เจตนาซ่อนเร้น
เจตนาซ่อนเร้น  เป็นเจตนาที่บุคคลมีอยู่ในใจ และแตกต่างกับเจตนาที่เขาได้แสดงออก โดยอาจทำให้เจตนาที่แสดงออกมาดังกล่าวนั้นเสื่อมเสียไปได้หากว่าผู้รับการแสดงเจตนาหยั่งทราบถึงเจตนาซ่อนเร้น
# นิติกรรมอำพราง
นิติกรรมอำพราง  หมายถึง นิติกรรมอันหนึ่งที่ทำขึ้นด้วยเจตนาลวง เพื่อปิดบังนิติกรรมอีกอันหนึ่งที่ทำขึ้นด้วยเจตนาอันแท้จริง ซึ่งกฎหมายให้บังคับตามกฎหมายเกี่ยวกับนิติกรรมที่ถูกอำพรางนั้น
# การจลาจลในฝรั่งเศส พ.ศ. 2553
การจลาจลในฝรั่งเศส พ.ศ. 2553 เป็นเหตุการณ์นัดหยุดงานทั่วไปและการเดินขบวนในประเทศฝรั่งเศส ซึ่งเกิดขึ้นระหว่างเดือนกันยายนและตุลาคม พ.ศ. 2553 ซึ่งกลุ่มผู้ก่อจลาจลประกอบด้วยสมาชิกสหภาพแรงงานจากทั้งภาครัฐและภาคเอกชน การจลาจลเกิดขึ้นในหลายเมืองทั่วประเทศ รวมไปถึง บอร์โด ลีล ลียง มาร์แซย์ ปารีส และตูลูซ เนื่องจากความไม่พอใจต่อข้อเสนอของรัฐบาลฝรั่งเศสที่จะเพิ่มอายุเกษียณในการรับบำนาญจาก 65 เป็น 67 ปี และลดระยะบำนาญจาก 60 เป็น 62 ปี ซึ่งสภาผู้แทนราษฎรฝรั่งเศสได้ให้ความเห็นชอบแล้ว ในขณะที่การลดหย่อนภาษีก่อนหน้าเหตุจลาจลชั่วคราวยังคงมีผลอยู่ ซึ่งเอื้อประโยชน์ต่อเอกชนและบริษัทที่ร่ำรวย ในขณะที่ผู้ซึ่งไม่เห็นด้วยกล่าวว่า ผู้ยากจนที่สุดจะได้รับผลกระทบมากที่สุด คนส่วนใหญ่แสดงความเห็นด้วยกับเหตุจลาจลดังกล่าว

 ภาพรวมของเหตุการณ์ 
วันที่ประมาณการ(ต่ำสุด)ประมาณการ(สูงสุด) 7 กันยายน 1.2 ล้าน 2.7 ล้าน 23 กันยายน 1 ล้าน 3 ล้าน 2 ตุลาคม 900,000 3 ล้าน 12 ตุลาคม 1.2 ล้าน 3.5 ล้าน 16 ตุลาคม 825,000 3 ล้าน 19 ตุลาคม 1.1 ล้าน 3.5 ล้าน

ผู้นำสหภาพแรงงานฝรั่งเศสได้จัดการนัดหยุดงานทั่วประเทศและการเดินขบวนเป็นเวลาหกวัน ได้แก่ วันที่ 7 กันยายน 23 กันยายน 2 ตุลาคม 12 ตุลาคม และ 19 ตุลาคม การจลาจลคาดว่าจะยังคงดำเนินต่อไปก่อนหน้าการลงคะแนนเสียงในวุฒิสภาฝรั่งเศสในวันที่ 21 ตุลาคม ตัวเลขของผู้เข้าร่วมการประท้วงแตกต่างกันอย่างมาก ทั้งที่รายงานจากกระทรวงมหาดไทยฝรั่งเศส ตำรวจ และสหภาพแรงงาน

การจลาจลวันที่สองทำให้เที่ยวบินจากท่าอากาศยานในกรุงปารีสและตามเมืองต่าง ๆ ถูกยกเลิกไปกว่า 50% รถไฟทางไกลเกือบครึ่งประเทศถูกยกเลิก นับจนถึงปัจจุบัน เหตุจลาจลได้กินเวลามานานกว่า 3 สัปดาห์แล้ว
# การโจมตีรัฐสภาเชชเนีย พ.ศ. 2553
การโจมตีรัฐสภาเชชเนีย พ.ศ. 2553 เป็นการก่อการร้ายที่เกิดขึ้นในช่วงเช้าของวันที่ 19 ตุลาคม พ.ศ. 2553 เมื่อกลุ่มติดอาวุธโจมตีอาคารรัฐสภาในกรอซนี เมืองหลวงของสาธารณรัฐเชชเนีย ซึ่งเป็นเขตการปกครองของสหพันธรัฐรัสเซีย มีผู้เสียชีวิต 6 คน รวมไปถึงเจ้าหน้าที่ตำรวจ 2 นาย เจ้าพนักงานรัฐสภา 1 คน และกลุ่มติดอาวุธอีก 3 คน การโจมตีดังกล่าวถูกมองว่ามีความสำคัญเนื่องจากเป้าหมายและเวลาเกิดเหตุ

 เหตุการณ์ 
การโจมตีเริ่มต้นขึ้นเมื่อราว 8.45 น. ตามเวลาท้องถิ่น (4.45 น. UTC) เมื่อวันที่ 19 ตุลาคม พ.ศ. 2553 เมื่อกลุ่มติดอาวุธราว 3-4 คนมาถึงบริเวณรัฐสภาเชชเนียในกรอซนีในรถซึ่งขับตามขบวนรถของรัฐมนตรีช่วยว่าการกระทรวงมหาดไทยรัสเซีย มือระเบิดฆ่าตัวตายได้จุดชนวนระเบิดใกล้กับประตูของอาคารรัฐสภา ในขณะที่ผู้ก่อการร้ายอีกสามคนพยายามที่จะเข้าไปในอาคาร และเปิดฉากยิง ผู้ก่อการร้ายได้สังหารเจ้าหน้าที่ตำรวจรักษาอาคารไป 2 นาย เช่นเดียวกับผู้จัดการบริหารรัฐสภา เจ้าหน้าที่ตำรวจอีก 6 นาย และพลเรือนอีก 11 คนได้รับบาดเจ็บ สมาชิกรัฐสภาได้หนีออกทางชั้นสามของอาคาร

หลังจากเหตุการณ์ ปฏิบัติการกำจัดผู้ก่อการร้ายได้เริ่มขึ้น โดยประธานาธิบดีเชชเนีย รัมซัน คาดีรอฟ เป็นผู้สั่งการด้วยตนเอง ปฏิบัติการดังกล่าวกินเวลา 15-20 นาที ในช่วงแรก มีรายงานออกมาว่า ผู้ก่อการร้าย 4 คนถูกสังหารในปฏิบัติการดังกล่าว ตามคำกล่าวของรัฐมนตรีช่วยว่าการกระทรวงมหากไทยของเชชเนีย โรมัน เอดิลอฟ อย่างไรก็ตาม การสืบสวนในภายหลังได้รายงานว่าผู้ก่อการร้ายสามคนที่มีส่วนในเหตุการณ์ได้ระเบิดฆ่าตัวตายทั้งหมด โดยผู้ก่อการอีกสองคนได้หลบหนีการจับกุม
# เซอร์ไวเวอร์ ซีรีส์
เซอร์ไวเวอร์ ซีรีส์  เป็นศึกใหญ่ของ WWE ประจำเดือนพฤศจิกายน กำเนิดขึ้นเป็นรายการ เพย์-เพอร์-วิว รายการที่ 4 ของ WWE โดยจัดขึ้นครั้งแรก ในปี ค.ศ. 1987 จึงถูกเรียกให้เป็น 1 ใน Big Four ของ WWE ซึ่ง Big Four นั้นประกอบไปด้วย รอยัลรัมเบิล, เรสเซิลมาเนีย, ซัมเมอร์สแลม และ เซอร์ไวเวอร์ ซีรีส์

ประวัติ
เซอร์ไวเวอร์ ซีรีส์ ถูกจัดขึ้นเป็นครั้งแรกเมื่อวันที่ 26 พฤศจิกายน ค.ศ. 1987 ที่ ริชฟิลด์ รัฐโอไฮโอ 

วันที่และสถานที่ เซอร์ไวเวอร์ ซีรีส์

ลำดับศึกวันที่เมืองสถานที่คู่เอก1Survivor Series (1987)November 26, 1987Richfield, OhioRichfield Coliseum2Survivor Series (1988)November 24, 19883Survivor Series (1989)November 23, 1989Rosemont, IllinoisRosemont Horizon4Survivor Series (1990)November 22, 1990Hartford, ConnecticutHartford Civic Center5Survivor Series (1991)November 27, 1991Detroit, MichiganJoe Louis Arena6Survivor Series (1992)November 25, 1992Richfield, OhioRichfield Coliseum7Survivor Series (1993)November 24, 1993Boston, MassachusettsBoston Garden8Survivor Series (1994)November 23, 1994San Antonio, TexasFreeman Coliseum9Survivor Series (1995)November 19, 1995Landover, MarylandUSAir Arena10Survivor Series (1996)November 17, 1996New York City, New YorkMadison Square Garden11Survivor Series (1997)November 9, 1997Montreal, CanadaMolson Centre12Survivor Series (1998)November 15, 1998St. Louis, MissouriKiel Center13Survivor Series (1999)November 14, 1999Detroit, MichiganJoe Louis Arena14Survivor Series (2000)November 19, 2000Tampa, FloridaIce Palace15Survivor Series (2001)November 18, 2001Greensboro, North CarolinaGreensboro Coliseum16Survivor Series (2002)November 17, 2002New York City, New YorkMadison Square Garden17Survivor Series (2003)November 16, 2003Dallas, TexasAmerican Airlines Center18Survivor Series (2004)November 14, 2004Cleveland, OhioGund Arena19Survivor Series (2005)November 27, 2005Detroit, MichiganJoe Louis Arena20Survivor Series (2006)November 26, 2006Philadelphia, PennsylvaniaWachovia Center21Survivor Series (2007)November 18, 2007Miami, FloridaAmerican Airlines Arena22Survivor Series (2008)November 23, 2008BostonTD Banknorth Garden23Survivor Series (2009)November 22, 2009Washington, D.C.Verizon Center24Survivor Series (2010)November 21, 2010Miami, FloridaAmerican Airlines Arena25Survivor Series (2011)November 20, 2011New York City, New YorkMadison Square Garden26Survivor Series (2012)November 18, 2012Indianapolis, IndianaBankers Life Fieldhouse27Survivor Series (2013)November 24, 2013Boston, MassachusettsTD Garden28Survivor Series (2014)November 23, 2014St. Louis, MissouriScottrade Center29Survivor Series (2015)November 22, 2015Atlanta, GeorgiaPhilips Arena30Survivor Series (2016)http://www.wwe.com/shows/survivorseries/2016November 20, 2016Toronto, Ontario, Canada	Air Canada Centre 31Survivor Series (2017)http://www.wwe.com/shows/survivorseries/2017November 19, 2017Houston, TexasToyota Center32Survivor Series (2018)November 18, 2018Los Angeles, CaliforniaStaples Center

ดูเพิ่ม
รายชื่อรายการเพย์-เพอร์-วิวของดับเบิลยูดับเบิลยูอี
# แถบความถี่ 160 เมตร
แถบความถี่ 160 เมตร เป็นแถบความถี่ที่มีความถี่สูงกว่าความถี่ของวิทยุกระจายเสียง A.M. เล็กน้อย ซึ่งเป็นส่วนหนึ่งของแถบความถี่ปานกลาง (MF หรือย่อมาจาก Medium wave) แถบความถี่ 160 เมตรถูกจัดสรรให้กับกิจการวิทยุสมัครเล่น โดยทั่วไปแล้วแถบความถี่นี้จะมีความยาวคลื่นสูงสุด ที่อนุญาตให้กับนักวิทยุสมัครเล่นในหลาย ๆ ประเทศ ด้วยเหตุนี้ทำให้นักวิทยุสมัครเล่นเรียกแถบความถี่นี้ว่า Top Band

การแพร่กระจายคลื่น
แถบความถี่ 160 เมตร เป็นแถบความถี่ที่เหมาะกับการติดต่อสื่อสารในช่วงเวลากลางคืน การติดต่อในช่วงเวลากลางวันนั้นจะถูก ชั้นบรรยากาศ D-layer ดูดกลืนเอาไว้ ทำได้เพียงแค่การแพร่กระจายคลื่นแบบ ground-wave สามารถติดต่อได้ในระยะทางประมาณ 1,500 กิโลเมตร (สำหรับสถานีวิทยุที่ติดตั้งอย่างดี และส่งด้วยกำลังส่งสูงสุดเท่าที่กฎหมายอนุญาตให้ใช้ได้ คือ 1,500 วัตต์) ในช่วงเวลากลางคืนชั้นบรรยากาศ D-layer จะจางหายไปอย่างรวดเร็วทำให้การติดต่อสื่อสารรอบโลกด้วยแถบความถี่ 160 เมตร มีความเป็นไปได้มากขึ้น ด้วยการแพร่กระจายคลื่นแบบ F2 layer skip และ ducting สัญญาณรบกวนที่เกิดจากธรรมชาติ และเกิดจากมนุษย์ จะเป็นตัวจำกัดการติดต่อสื่อสาร เพราะว่าแถบความถี่นี้จะไวต่อสัญญาณรบกวนมาก ช่วงฤดูกาลที่เหมาะกับการติดต่อทางไกลสำหรับแถบความถี่ 160 เมตรก็คือฤดูหนาว
ระบบสายอากาศสำหรับย่าน 160 เมตร

ปัญหาหนึ่งของแถบความถี่ 160 เมตรนอกจากขนาดสายอากาศที่ใหญ่โตก็คือสัญญาณรบกวนอย่างมาก สำหรับการติดต่อแบบหวังผล เราใช้สายอากาศแค่ชุดเดียวอาจจะทำได้ยาก จำเป็นต้องมีการแยกสายอากาศระหว่างสายอากาศส่ง (Transmitting Antenna) และสายอากาศรับ (Receiving Antennas) โดยสายอากาศรับ อาจจะเป็นสายอากาศแบบ Beverage, 4-square, small loop และอื่น ๆ ก็ได้ สาเหตุที่ต้องแยกส่วนกันก็เพราะว่า  ในส่วนของการรับ จำเป็นต้องมีการกำจัดสัญญาณรบกวนออกให้มากที่สุดเท่าที่จะทำได้ (อัตราการขยายของสายอากาศเป็นลบ)  ส่วนการส่งสัญญาณจำเป็นต้องให้มีความแรงในการแพร่กระจายคลื่นมากที่สุด
# เมย์ โตโรก ฟอน เซนโดร
ญาวีดาน ฮานิม (พระนามประสูติ เมย์ โตโรก ฟอน เซนโดร ; 15 มิถุนายน ค.ศ. 1877– 5 สิงหาคม ค.ศ. 1968) เป็นขุนนางชาวฮังการีและพระมเหสีเคดีฟแห่งอียิปต์ใน ค.ศ. 1910 ถึง 1913 ในฐานะพระมเหสีองค์ที่ 2 ในเคดีฟ อับบาสที่ 2 แห่งอียิปต์

พระประวัติช่วงต้น
ญาวีดาน ฮานิมมีพระนามประสูติว่าเมย์ โตโรก ฟอน เซนโดร โดยประสูติที่ฟิลาเดลเฟีย รัฐเพนซิลเวเนีย สหรัฐ ในวันที่ 15 มิถุนายน ค.ศ. 1877 พระบิดาคือเคานต์โยเซฟ โตโรก ฟอน เซนโดร อดีตประมุขแห่งเทศมณฑล Ung กับพระมารดาคือเคาน์ติสโซฟี เวตเตอร์ ฟอน เดอร์ ลิลี หลังหย่าร้างใน ค.ศ. 1881 ก็ไปสมรสกับ Tivadar Puskás นักประดิษฐ์ชาวฮังการีที่ร่วมมืออย่างใกล้ชิดกับทอมัส เอดิสันใน ค.ศ. 1882 ที่เวสต์มินสเตอร์ มิดเดิลเซกซ์ ประเทศอังกฤษ พระนางมีพระภาดาชื่อเคานต์โยเซฟ โตโรก ฟอน เซนโดร (ค.ศ. 1873 – 98)

พระนางใช้ชีวิตวัยเด็กส่วนใหญ่ในปราสาทวัสเซินทางใต้ของกราซ ประเทศออสเตรีย เมื่อมีอายุ 12 ปี พระนางอ้างว่าเขียนบทความสั้นให้กับวารสารหลายแห่งและเล่นเปียโน ตอนอายุ 15 ปี พระนางมีอะพาร์ตเมนต์ของตนเองที่กราซ พระภาดาได้ศึกษาต่อที่เทเรสเซียนัมอะคาเดมี (Theresianum) ที่เวียนนาตามธรรมเนียมออสเตรีย แม้ว่าพระนางไม่เคยไปโรงเรียน ณ ที่นั่น พระภาดาเป็นพระสหายกับเจ้าชายอับบาส ฮิลมี เจ้าชายอียิปต์

อภิเษกสมรส
เมย์ได้พบกับอับบาสครั้งแรกและครั้งที่สองที่เทเรสเซียนัมอะคาเดมี ต่อมาภายหลังอับบาสได้กลับไปยังอียิปต์เพื่อครองราชย์ และพวกเขาก็ได้พบกันอีกครั้งเป็นครั้งที่สามใน ค.ศ. 1900 ที่โรงแรมแกรนด์ กรุงปารีส ประเทศฝรั่งเศส ทั้งคู่ก็เริ่มรักกันและอับบาสจึงพาเธอกลับมายังอียิปต์ด้วย

ความสัมพันธ์ของทั้งสองเริ่มพัฒนาเป็นความรัก ทั้งคู่ได้สมรสอย่างลับๆกัน ที่พระราชวังมอนตาซาห์ เมืองอเล็กซานเดรีย โดยมีชัยค์สองคนในพิธี ก่อนที่จะอภิเษกสมรสอย่างเป็นทางการเมื่อวันที่ 28 กุมภาพันธ์ ค.ศ. 1910 โดยมีแกรนด์มุฟติ (Grand Mufti) เป็นประธานในพิธี 

พระนางเข้ารับอิสลามต่อหน้าแกรนด์มุฟตีในวันที่ 9 กุมภาพันธ์ ค.ศ. 1910 ที่พระราชวัง Abdeen พระนางไม่เคยได้รับศีลบัพติศมา โดยไม่ทราบเหตุผลบางประการ หรืออาจเป็นเพราะพ่อแม่มีอุปนิสัยใจกว้าง การเข้ารีตของพระนางเกิดขึ้นพร้อมกับการเสด็จไปมักกะฮ์ของอับบาส ฮิลมี ซึ่งอาจเป็นเหตุให้พระนางใช้ชื่อมุสลิมใหม่ ตอนแรกใช้พระนามว่า ซุบัยดะฮ์ บินต์ อับดุลลอฮ์ ภายหลังเปลี่ยนเป้นพระนามที่เข้ากับสถานะขุนนางเป็น ญาวีดาน หลังจากพระสวามีได้หย่ากับอิกบาล ฮานิม อดีตนางทาสที่รับใช้พระมารดาของคีดิฟ

คีดิฟอิสมาอิล ปาชา เป็นกษัตริย์อียิปต์องค์สุดท้ายที่ใช้ระบบฮาเร็ม รวมไปถึง บุยุก, ออตังกี และคุคุก ฮาเร็ม (พระภรรยาเอก, ภรรยารอง และภรรยาคนที่สาม) และตำแหน่งอะกา (ยูนุค) ก็ถูกยกเลิกเช่นกัน และเริ่มระบบเอกอัครมเหสีเพียงพระองค์เดียวตามแบบยุโรป

หย่าร้าง
อับบาส ฮิลมีทรงแยกจากญาวีดานเกือบปีหนึ่งก่อนถูกถอดถอนใน ค.ศ. 1914

ณ วันที่ 7 สิงหาคม ค.ศ. 1913 พระนางได้รับใบหย่าที่ออสเตรีย ซึ่งลงนามโดยประธานศาลชะรีอะฮ์อะเล็กซานเดรีย ชัยค์ ฮะซัน อัลบันนา แกรนด์มุฟตีแห่งอียิปต์ Sheikh Bakry Ashour al-Sadfi รับรองเอกสารนี้ อับบาสยังคงให้การสนับสนุนทางการเงินแก่พระนางจวบจนวาระสุดท้าย

สวรรคต
ญาวีดานสวรรคตที่กราซในวันที่ 5 สิงหาคม ค.ศ. 1968 ด้วยพระชนมพรรษา 91 พรรษา พระนางถูกฝังที่สุสานนักบุญเลออนฮาร์ด โดยมีนักศึกษามุสลิมไม่กี่คนจากมหาวิทยาลัยใกล้เคียงที่เข้าร่วมพิธีศพ บนป้ายหลุมศพมีเพียงแค่พระนาม "Djanan Djavidan" สลักไว้
# ดั๊กซอซ
ดั๊กซอร์ส  เป็นการร่วมงานระหว่างดีเจ อาร์มานด์ แวน เฮลเดน และเอ-แทร็ก เซ็นสัญญากับค่ายฟูลส์โกลด์เรเคิดส์ ออกเพลงแรกคือ  "aNYway" และ "You're Nasty" ออกอีพีชุด Greatest Hits เมื่อเดือนกันยายน ค.ศ. 2009Duck Sauce announcement at their record label, Fool's Gold Records 

ดั๊กซอร์ส ออกเพลงในช่วงฤดูร้อน  2010 "Barbra Streisand" ตามชื่อของบาร์บรา สไตรแซนด์ โดยใช้แซมพลิงจากเพลง "Gotta Go Home" ของบันนีเอ็ม เล่นครั้งแรกที่งานไมแอมีวินเทอร์มิวสิกคอนฟีเรนซ์ 2010 และได้รับกระแสตอบรับจากดีเจและวิทยุอย่างมากในสหราชอาณาจักรและไอร์แลนด์ โปแลนด์ (Polskie Radio 4) และออสเตรเลีย ติดอันดับ 1 ในแอเรียคลับชาร์ตเมื่อวันที่ 12 กันยายน ค.ศ. 2010 ติดอันดับ 3 ในยูเคซิงเกิลส์ชาร์ต
# บรรทัดฐาน
บรรทัดฐาน  ปทัสถาน หรือ ปทัฏฐาน  ในทางสังคมวิทยาหมายถึง พฤติกรรมและบทบาทภายในสังคมหรือกลุ่ม คำนี้มีการจำกัดความว่าเป็น "กฎซึ่งกลุ่มใช้สำหรับแยกแยะค่านิยม ทัศนคติและพฤติกรรมที่เหมาะสมและไม่เหมาะสม กฎดังกล่าวอาจบอกอย่างชัดเจนหรือเป็นนัยก็ได้ ผู้ที่ไม่ปฏิบัติตามบรรทัดฐานของสังคมอาจได้รับการลงโทษอย่างรุนแรง ซึ่งอาจนำไปสู่การกีดกันออกไปจากกลุ่ม"Social Norms นอกจากนี้ยังมีการอธิบายว่าเป็น "กฎธรรมเนียมของพฤติกรรมที่ประสานปฏิสัมพันธ์กับผู้อื่น"

บรรทัดฐานทางสังคมบ่งชี้ถึงแนวทางสังคมยอมรับในการกระทำ การแต่งกาย การพูดจาหรือรูปลักษณ์ภายนอก บรรทัดฐานนี้มีความแตกต่างกันมากและมีวิวัฒนาการไม่เฉพาะแต่ในช่วงเวลาที่แตกต่างกันเท่านั้น แต่ยังรวมถึงความแตกต่างของวัย ชนชั้นทางสังคมและกลุ่มทางสังคมด้วย บรรทัดฐานของกลุ่มหนึ่งอาจไม่ได้รับการยอมรับในอีกกลุ่มหนึ่งก็ได้ การปฏิบัติตามบรรทัดฐานของสังคมนำมาซึ่งการได้รับความยอมรับและความเป็นที่นิยมภายในกลุ่ม การเพิกเฉยต่อบรรทัดฐานของสังคมอาจทำให้ผู้หนึ่งไม่ได้รับการยอมรับจากกลุ่ม ไม่ได้รับความยอมรับ หรืออาจถึงขั้นขับออกจากกลุ่มเลยก็เป็นได้ บรรทัดฐานทางสังคมมักเป็นตัวภาษาหรือการสื่อสารโดยไม่ใช้คำพูดระหว่างบุคคลในสังคมทั่วไป

การทราบว่าสิ่งใดควรพูด หรือควรใช้คำใดโดยเฉพาะเป็นพิเศษ ควรพูดคุยถึงหัวข้อใดหัวข้อหนึ่ง ควรใส่เสื้อผ้าแบบใด และเมื่อใดที่ไม่ควร ความรู้ดังกล่าวเป็นบรรทัดฐานทางวัฒนธรรมซึ่งมีความสำคัญอย่างยิ่งต่อการจัดการการแสดงออกKamau, C. (2009) Strategising impression management in corporations: cultural knowledge as capital. In D. Harorimana (Ed) Cultural implications of knowledge sharing, management and transfer: identifying competitive advantage. Chapter 4. Information Science Reference. ISBN 978-1-60566-790-4 ซึ่งเป็นระเบียบสำหรับปัจเจกชนในการแสดงพฤติกรรมโดยไม่ใช้คำพูด

 ภาพรวม 
บรรทัดฐานทางสังคมสามารถถูกมองว่าเป็นข้อความที่กำหนดพฤติกรรมและการกระทำเป็นการควบคุมทางสังคมอย่างไม่เป็นทางการ บรรทัดฐานนี้มักขึ้นอยู่กับบางระดับของการได้รับความยินยอมและดำรงอยู่โดยการบังคับทางสังคม ระเบียบของบรรทัดฐานมีอยู่สามรูปแบบดังนี้:
 มุ่งให้ความสนใจการกระทำของอีโก้ส่วนบุคคลของผู้ใดผู้หนึ่ง
 มุ่งให้ความสนใจปฏิกิริยาของอีโก้ต่อการกระทำอีกวิธีการหนึ่ง
 การเจรจาระหว่างอีโก้และอีกการกระทำหนึ่ง

บรรทัดฐานเป็นกฎควบคุมพฤติกรรม มีทั้งแบบเป็นทางการและแบบไม่เป็นทางการ แต่บรรทัดฐานแบบไม่เป็นทางการจะพบว่ามีความเข้มแข็งกว่าแบบแรก บรรทัดฐานแบบไม่เป็นทางการสามารถแบ่งออกได้เป็นสองแบบ:
 วิถีประชา กฎและบรรทัดฐานอย่างไม่เป็นทางการ การละเมิดวิถีประชาไม่ค่อยมีผลเท่าใดนัก แต่ทุกคนในกลุ่มถูกคาดหวังให้ปฏิบัติตาม วิถีประชาเป็นประเภทหนึ่งของนิสัยการปรับตัวและการยินยอม ผู้ที่ไม่ปฏิบัติตามจะถูกตำหนิหรือได้รับการเตือน
 จารีต  กฎอย่างไม่เป็นทางการ ซึ่งผู้ที่ไม่ปฏิบัติตามจะถูกลงโทษอย่างรุนแรงและถูกกีดกันจากสังคมหรือศาสนานั้น ๆ

นอกจากนี้ยังมี กฎหมาย ซึ่งเป็นบรรทัดฐานทางสังคมแบบเป็นทางการ
# เอส'เอ็กซเพรส
เอส'เอ็กซเพรส (บางครั้งสะกดว่า S'Xpress หรือ S-Express) เป็นกลุ่นดนตรีแดนซ์จาก อังกฤษ จากปลายยุค 1980s โดยที่มีเพลงฮิตอย่าง "Theme from S'Express"

ผลงาน
อัลบั้ม
 1989 Original Soundtrack  - (Rhythm King, LEFT CD8)- UK #5
 1991 Intercourse - (US, Sire, 9 26520-2) (UK, Rhythm King / Epic, 468567 2)
 1998 Ultimate S'Express - (Camden / BMG, 74321 603402) 
 2004 Themes from S'Express - the Best Of - (BMG, 82876 581972)

ซิงเกิล
ปีเพลง<small>UK Singles Chart<small>AUS<small>GER<small>U.S.<small>U.S. danceอัลบั้ม1988"Theme from S'Express"1112911Original Soundtrack"Superfly Guy"53513-21989"Hey Music Lover"6-29-6"Mantra for a State of Mind"21----Intercourse1990"Nothing to Lose"32---91991"Find 'Em, Fool 'Em, Forget 'Em"43----1992"Find 'Em, Fool 'Em / Let It All Out EP"-----1996"Theme from S'Express - The Return Trip"11442---—2008"Stupid Little Girls"2-----—
 1 รีมิกซ์ โดย Tony De Vit, Aquarius และ Carl Craig ที่มีอยู่ใน ประเทศออสเตรเลีย ผ่านทางค่ายเพลง Central Station Records (ยังเปิดตัวด้วยใน สหราชอาณาจักร และ ยุโรป),และการรับรองให้ มาร์ก มัวร์ ได้นำเสนอ S'Express.
 2 เปิดตัวในการดาวน์โหลด และ แผ่นเสียง 12 นิว เท่านั้น
# ไฮพีเรียน
ไฮพีเรียน  เป็นยักษ์ไททัน เป็นเจ้าแห่งแสงและหนึ่งในยักษ์ไททันผู้ควบคุมสี่มุมโลก ซึ่งไฮพีเรียนนั้นควบคุมทิศตะวันออก ไฮพีเรียนยังเป็นบิดาของฮีลีออส เทพเจ้าแห่งดวงอาทิตย์องค์แรกก่อนจะยกหน้าที่นี้ให้แก่อะพอลโล

ฮไฮพีเรียน
# จิตแพทย์
จิตแพทย์  เป็นแพทย์ผู้เชี่ยวชาญในด้านจิตเวชศาสตร์และได้รับการรับรองให้ทำการรักษาความผิดปกติทางจิตAmerican Psychiatric Association. (Unknown last update). What is a Psychiatrist. Retrieved March 25, 2007, from http://www.healthyminds.org/whatisapsychiatrist.cfm  จิตแพทย์ทุกคนถูกฝึกให้วินิจฉัยโรคและจิตบำบัด เนื่องจากจิตแพทย์ต้องเป็นแพทย์อยู่เองด้วย และสามารถวินิจฉัยโรคผู้ป่วยได้ จิตแพทย์จึงเป็นหนึ่งในกลุ่มสาขาผู้ชำนาญการด้านสุขภาพจิตจำนวนจำกัด ที่สามารถจ่ายยาเพื่อรักษาอาการทางจิตของผู้ป่วยได้ ตลอดจนสามารถสั่งตรวจร่างกาย สั่งและอธิบายการทดลองในห้องปฏิบัติการและตรวจคลื่นไฟฟ้าสมอง และสั่งให้มีการถ่ายภาพสมอง อย่างเช่น การตรวจเอกซ์เรย์คอมพิวเตอร์ การสร้างภาพด้วยเรโซแนนซ์แม่เหล็ก และโครโมโทกราฟีให้ผู้ป่วยได้ ในขณะที่ผู้ชำนาญการด้านสุขภาพจิตสาขาอื่น เช่น นักจิตวิทยา นักจิตบำบัด พยาบาลจิตเวช ฯลฯ ซึ่งมิใช่แพทย์ จะไม่สามารถสั่งจ่ายยาและสั่งการรักษาดังกล่าวได้เอง ทั้งนี้ ขึ้นอยู่กับกฎระเบียบในแต่ละประเทศด้วย โดยปกติจิตแพทย์จะร่วมทำงานเป็นทีมกับบุคลากรสาธารณสุขสาขาอื่น ๆ ในการรักษาผู้ป่วยรายหนึ่ง ๆ Meyendorf, R. (1980). Diagnosis and differential diagnosis in psychiatry and the question of situation referred prognostic diagnosis. Schweizer Archiv Neurol Neurochir Psychiatry für Neurologie, Neurochirurgie et de psychiatrie, 126, 121-134.Leigh, H. (1983). Psychiatry in the practice of medicine. Menlo Park: Addison-Wesley Publishing Company. ISBN 978-0-201-05456-9, p. 15Leigh, H. (1983). Psychiatry in the practice of medicine. Menlo Park: Addison-Wesley Publishing Company. ISBN 978-0-201-05456-9, p. 67Leigh, H. (1983). Psychiatry in the practice of medicine. Menlo Park: Addison-Wesley Publishing Company. ISBN 978-0-201-05456-9, p. 17Lyness, J.M. (1997), p. 10Hampel, H.; Teipel, S.J.; Kotter, H.U.; et al. (1997). Structural magnetic resonance imaging in diagnosis and research of Alzheimer's disease. Nervenarzt, 68, 365-378.Townsend, B.A.; Petrella, J.R.; Doraiswamy, P.M. (2002). The role of neuroimaging in geriatric psychiatry. Current Opinion in Psychiatry, 15, 427-432.
# ฮิกิโกโมริ
ฮิกิโกโมริ (หมายถึง "ดึงออกห่าง หรือถูกกักกัน" กล่าวคือ "การถอนตัวจากสังคมอย่างปัจจุบัน") เป็นคำภาษาญี่ปุ่น ใช้เรียกปรากฏการณ์ที่บุคคลผู้รักษาสันโดษเลือกแยกตัวออกมาจากสังคม เพื่อแสวงหาความโดดเดี่ยวและกักตัวเองอย่างสุดโต่ง มีเหตุมีปัจจัยมาจากเรื่องราวส่วนบุคคลและเรื่องราวทางสังคมที่บุคคลนั้น ๆ ประสบมา เช่น ความผิดปรกติทางบุคลิกภาพแบบหลีกเลี่ยง หรือความอับอายอย่างแรง, อาการกลัวการเข้าสังคม, อาการกลัวที่โล่งหรือที่ชุมชน, อาการกลัวความล้มเหลว เป็นต้น

 การจำกัดความ 
กระทรวงสาธารณสุข แรงงาน และสวัสดิการของญี่ปุ่นได้จำกัดความฮิกิโกะโมะริว่าเป็นกลุ่มบุคคลที่ปฏิเสธที่จะออกจากบ้าน และปลีกตัวจากสังคมในบ้านเป็นเวลาอย่างน้อยหกเดือนItou, Junichirou. 2003. ''Shakaiteki Hikikomori Wo Meguru Tiiki Seisin Hoken Katudou No Guide-line (Guideline on Mental Health Activities in Communities for Social Withdrawal)." Tokyo: Ministry of Health, Labor, and Welfare. ระดับของภาวะฮิกิโกะโมะรินี้มีความแตกต่างกันไปในแต่ละคน ในกรณีที่ร้ายแรงอาจปลีกตัวจากสังคมเป็นเวลาหลายปีหรือหลายสิบปี โดยส่วนใหญ่ภาวะฮิกิโกะโมะริเริ่มต้นขึ้นจากการปฏิเสธโรงเรียนหรือสังคมในโรงเรียน

 สามัญลักษณะ 
คนส่วนใหญ่อาจรู้สึกกดดันกับโลกภายนอก แต่บุคคลในภาวะฮิกิโกะโมะรินั้นถึงขั้นปลีกตัวจากสังคมแบบสมบูรณ์ ในบางกรณีอาจขังตัวเองอยู่ในห้องเป็นเวลานานมาก กลุ่มบุคคลเหล่านี้มักจะมีเพื่อนน้อยหรือไม่มีเพื่อนเลย ผู้มีภาวะฮิกิโกะโมะริโดยทั่วไปชื่นชอบกิจกรรมในร่มหรือในห้อง แต่ก็มีบางคนที่นิยมกิจกรรมกลางแจ้งหรือนอกบ้านในบางโอกาส การปลีกตัวออกจากสังคมมักจะเริ่มต้นอย่างค่อยเป็นค่อยไป โดยค่อย ๆ สูญเสียเพื่อนไปทีละน้อย และอาจจะแสดงอาการที่ไม่มีความสุข ขาดความมั่นใจ ขี้อายมากขึ้น และพูดน้อยลง
# อีลิเซียม
ในเทพปกรณัมกรีก อีลิเซียม  หรือ ทุ่งเอลีเซียน (, Ēlýsion pedíon) เป็นแนวคิดชีวิตหลังความตายที่พัฒนาไปตามกาลเวลาและได้รับการค้ำจุนโดยนิกายและลัทธิทางศาสนาและปรัชญาของกรีกบางส่วน เดิมที่สถานที่นี้แยกจากยมโลกของกรีกที่เป็นดินแดนของเฮดีส เฉพาะมนุษย์ที่เกี่ยวข้องกับเทพเจ้าและวีรบุรุษคนอื่น ๆ เท่านั้นที่สามารถผ่านเข้ามาทางแม่น้ำสติกซ์ได้ ภายหลังมีการเพิ่มแนวคิดของผู้ที่สามารถเข้าได้ว่ารวมถึงผู้ที่พระเจ้าเลือก คนชอบธรรม และวีรบุรุษ หลังเสียชีวิต พวกเขาจะยังคงอยู่ในทุ่งเอลีเซียนเพื่อมีชีวิตหลังความตายอย่างมีความสุขและความเจริญ และดื่มด่ำกับความสุขที่พวกเขาเคยได้รับขณะยังมีชีวิต

โฮเมอร์รายงานว่า ทุ่งเอลีเซียนตั้งอยู่ที่ขอบทางตะวันตกของโลก ริมสายน้ำโอซีอานัส จากนั้นในสมัยของเฮสิโอด กวีชาวกรีก อีลิเซียมเป็นที่รู้จักในชื่อ "เกาะแห่งความผาสุก" ตั้งอยู่ในมหาสมุทรตะวันตกปลายสุดขอบโลก ภายหลังพินดาร์ กวีชาวธีบส์ ลดขนาดเกาะแห่งความผาสุกลงเป็นเกาะขนาดเล็ก โดยระบุว่ามีสวนสาธารณะที่ร่มรื่น กับพลเมืองที่ชอบเล่นกีฬาและดนตรี

นักเขียนแต่ละคนระบุผู้ปกครองอีลิเซียมไม่เหมือนกัน โดยพินดาร์และเฮซิโอดระบุว่าผู้ปกครองคือโครนัส ส่วนโฮเมอร์ระบุใน โอดิสซีย์ ว่ามี Rhadamanthus ที่มีผมสีนวลอาศัยอยู่ในนั้น
# คาร์เตอร์เดอะอันสต็อปเอเบิลเซ็กซ์แมชีน
คาร์เตอร์เดอะอันสต็อปเอเบิลเซ็กซ์แมชีน (มักจะย่อว่า Carter USM) เป็นวงอินดี้ร็อกจากอังกฤษ ก่อตั้งวงตั้งแต่ปี 1988 โดย จิม บ็อบ และ ฟรุ้ตแบท พวกเขาทำชื่อของพวกเขาด้วยสไตล์เฉพาะของพาวเวอร์ป็อป ผสมกับ แซมเพลอร์ ลำดับเสียงเบสและดรัมแมชชีนรวมกับร็อกแอนด์โรลกีตาร์

 ผลงาน 
 อัลบั้ม 
101 Damnations (1989)
30 Something (1991)
1992 - The Love Album (1992)
Post Historic Monsters (1993)
Worry Bomb (1995)
A World Without Dave (1997)
I Blame The Government (1998)

 ซิงเกิล 
วันที่จำหน่ายเพลงอัลบั้มChart Positions<small>U.K. Singles PeakIrish Singles ChartU.S. Modern Rock 1988 <small>Oct "A Sheltered Life" —--- 1989 <small>Nov "Sheriff Fatman" 101 Damnations--- 1990 <small>Jun "R.u.b.b.i.s.h" —--- <small>Oct "Anytime Anyplace Anywhere" 30 Something83-- 1991 <small>Jan "Bloodsport For All"48-- <small>Jun "Sheriff Fatman" (Reissue) 101 Damnations23-29 <small>Oct "After the Watershed (Early Learning the Hard Way)" —1121- 1992 <small>Jan "R.u.b.b.i.s.h" (Reissue) —1413- <small>Apr "The Only Living Boy In New Cross" 1992 - The Love Album71826 <small>Jun "Do Re Me So Far So Good"22-- <small>Nov "The Impossible Dream"21-- 1993 <small>Aug "Lean On Me I Won't Fall Over" Post Historic Monsters16-- <small>Oct "Lenny And Terence"40-- 1994 <small>Feb "Glam Rock Cops" Starry Eyed and Bollock Naked24-- <small>Nov "Let's Get Tattoos" Worry Bomb30-- 1995 <small>Jan "The Young Offender's Mum"34-- <small>Sep "Born On The 5th Of November" Straw Donkey35--
# ฝ่ายสัมพันธมิตร
ฝ่ายสัมพันธมิตร  สามารถหมายถึง
 ฝ่ายสัมพันธมิตรในสงครามโลกครั้งที่หนึ่ง
 ฝ่ายสัมพันธมิตรในสงครามโลกครั้งที่สอง
# พ่อค้า
พ่อค้า  เป็นนักธุรกิจผู้ซึ่งทำการค้าขายในสิ่งที่ไม่ได้ผลิตขึ้นเอง เพื่อที่จะได้กำไร

พ่อค้าสามารถจำแนกออกได้เป็นสองประเภท:
 พ่อค้าขายส่ง ทำหน้าที่เป็นตัวกลางระหว่างผู้ผลิตกับพ่อค้าขายปลีก พ่อค้าขายส่งบางรายเพียงแต่จัดระเบียบการเคลื่อนย้ายสินค้ามากกว่าเคลื่อนย้ายสินค้าด้วยตัวเอง 
 พ่อค้าขายปลีก ทำหน้าที่ขายสินค้าให้แก่ผู้บริโภค (ตลอดจนกิจการ) โดยตรง พ่อค้าขายปลีกได้แก่เจ้าของกิจการ 

ชนชั้นพ่อค้าแสดงถึงลักษณะของสังคมยุคก่อนสมัยใหม่จำนวนมาก สถานะพ่อค้ามีความแตกต่างกันมากตั้งแต่ชนชั้นสูงไปจนถึงชนชั้นล่าง
# เอ็นเซ็มเบิลสตูดิโอส์
เอนเซมเบิลสตูดิโอส์   เป็นบริษัทผู้ผลิตวิดีโอเกมซึ่งก่อตั้งขึ้นในปี พ.ศ. 2538 เป็นบริษัทแยกต่างหาก แต่ไมโครซอฟท์ได้เป็นเจ้าของกิจการระหว่าง พ.ศ. 2544 จนกระทั่ง พ.ศ. 2552 เมื่อบริษัทได้ปิดตัวลงอย่างเป็นทางการ เอนเซมเบิลพัฒนาเกมวางแผนเรียลไทม์จำนวนมาก รวมไปถึงเกมชุดเอจออฟเอ็มไพร์ส เอจออฟมีโธโลจี และเฮโลวอร์ส นอกจากการพัฒนาเกมแล้ว เอนเซมเบิลสตูดิโอส์ยังได้ผลิตเกมเอนจินจีนีขึ้นเพื่อใช้ในเกมเอจออฟเอ็มไพร์ส เอจออฟเอ็มไพร์ส 2: ดิเอจออฟคองส์ และสตาร์ วอร์ส: กาแลกติกแบทเทิลกราวนดส์อีกด้วย

เกม
เอนเซมเบิลสตูดิโอส์ได้พัฒนาเกมวางแผนเรียลไทม์ชุดเอจออฟเอ็มไพร์ส ซึ่งประกอบด้วยเอจออฟเอ็มไพร์ส เอจออฟเอ็มไพร์ส 2: ดิเอจออฟคิงส์ และเอจออฟเอ็มไพร์ส 3 นอกจากนี้  ยังได้วางจำหน่ายเอจออฟมีโธโลจี เกมผลงานสืบเนื่องจากเกมชุดหลัก ผลงานทั้งหมดของบริษัทมีการออกภาคเสริมมาด้วย ผลงานสุดท้ายของบริษัท คือ เฮโลวอร์ส บนเครื่องเล่นเอ็กซ์บ็อกซ์ 360

 ปีที่จำหน่าย ชื่อ แนว 2540 เอจออฟเอ็มไพร์ส วางแผนเรียลไทม์ 2541 เอจออฟเอ็มไพร์ส: เดอะไรซ์ออฟโรม ภาคเสริม 2542 เอจออฟเอ็มไพร์ส 2: ดิเอจออฟคิงส์ วางแผนเรียลไทม์ 2543 ''เอจออฟเอ็มไพร์ส 2: เดอะคอนเควอเรอร์ ภาคเสริม 2545 เอจออฟมีโธโลจี วางแผนเรียลไทม์ 2546 เอจออฟมีโธโลจี: เดอะไททันส์ ภาคเสริม 2548 เอจออฟเอ็มไพร์ส 3 วางแผนเรียลไทม์ 2549 เอจออฟเอ็มไพร์ส 3: เดอะวอร์ชีฟส์ ภาคเสริม 2550 เอจออฟเอ็มไพร์ส 3: ดิเอเชียนไดนัสตีส์พัฒนาร่วมกับบิ๊กฮิวจ์เกมส์ ภาคเสริม 2552 เฮโลวอร์ส วางแผนเรียลไทม์ ถูกยกเลิก ไททัน ออนไลน์หลายผู้เล่น ซอร์เซอเรอร์ สวมบทบาทแฟนตาซี-ผจญภัย โนวา วเรนช์ เกมแพลตฟอร์ม แบม เอเจนต์